Mooimaaksessie - Inge Paauw-Barker (44): "My man was sprakeloos" | SARIE
FOTO: Veronique Mills UITRUSTING: Slate	2 Desember 2013
Mooimaaksessie – Inge Paauw-Barker (44): “My man was sprakeloos”	deur Glamour Makeover-mooimaakspan
Inge Paauw-Barker (44) van Melkbosstrand in die Kaap is die eienaar van ’n reisagentskap wat toere na Suider-Afrika reël. FOTO: Veronique Mills
Inge het die mooiste, diepblou oë wat ek beklemtoon het met ’n brons oogskadu. Haar lipstiffie het ’n pers ondertoon wat by haar wangkleur pas.
Vir Inge het ek meestal mentgroen, sagte turkoois en winter-wit skakerings gekies. Sy het ’n pragtige figuur en die style wat ek gekies het is modern, vroulik en interessant met bietjie detail. Inge se pragtige donker hare, blou oë en warm veltoon het pragtig gelyk.
Die mooi klere het Inge se oë laat uitstaan. Ons het sommer ’n ou wit trui opgespoor en dit is my gunsteling-foto! Wys jou net wat die regte grimering kan doen al het jy iets eenvoudig soos ’n wit trui aan.
Wat sê Inge?
Vir die pret daarvan! Ek glo elke vrou moet pragtig lyk, al is dit net vir een dag.
Ek hou van goeie, gemaklike klere. En nou weet ek ook ek moet groen dra!
Ek het verwag om mooi te lyk, maar nie so pragtig soos ek lyk nie! Ek het ook nie verwag ek gaan 20 jaar jonger lyk nie!
Ja! Ek het gedink ek het nog nooit grimering gedra wat so perfek gedoen is nie.
Die span is soveel pret en dit was een groot bederf – die dag het net oor my gegaan! En natuurlik almal se reaksie ná die tyd!
My susters het die foto’s op Facebook gedeel en gesê hoe trots hulle op my is. Baie mense kan nie glo dit is ek nie, hulle moet twee keer kyk. My man was sprakeloos!
Ek kan nie elke dag al dié grimering dra nie, maar ek gaan beslis probeer om my hare só te doen. Ek weet ook nou ek moet meer groen klere dra. Ek gaan probeer om dit vol te hou. Ek gaan altyd bietjie trotser op myself wees.
Dit het my soveel meer selfvertroue gegee, want jy voel mooier binne én buite!
UITRUSTINGS: Nili en Slate
BESPREEK VIR JOU ‘N MOOIMAAKSESSIE